29. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 381 της 19/30 Μαΐου 1973 (ΦΕΚ Α΄ 115) Περί ασκήσεως υπό του Ελεγκτικού Συνεδρίου προληπτικού ελέγχου επί των δαπανών του Οργανισμού Ελέγχου των δι’ αυτοκινήτων συγκοινωνιών (ΟΕΑΣ). Έχοντες υπ’ όψει: 1.Τας διατάξεις του άρθρ. 18 του Ν.Δ. 1265/1972 «περί ελέγχου των δαπανών του Κράτους, των Οργανισμών Τοπικής Αυτοδιοικήσεως και των άλλων Νομικών Προσώπων Δημοσίου Δικαίου κλπ.». 2.Την υπ’ αριθ. 206/73 γνωμοδότησιν του Συμβουλίου Επικρατείας, προτάσει των Ημετέρων Αντιπροέδρων της Κυβερνήσεως και των Υπουργών Οικονομικών και Ναυτιλίας, Μεταφορών και Επικοινωνιών, απεφασίσαμεν και διατάσσομεν: Άρθρον μόνον.-Η άσκησις προληπτικού ελέγχου επί των δαπανών του Οργανισμού Ελέγχου των δι’ αυτοκινήτων συγκοινωνιών (ΟΕΑΣ) ενεργείται υπό του Ελεγκτικού Συνεδρίου. 